ปืนจ่อหัวปล้นแชมป์น้องเปิ้ล นาคร กลางลานจอดกาสิโนดัง ลาสเวกัส
ปล้น แชมป์ น้องชาย เปิ้ล นาคร พร้อมเพื่อนกลางลานจอดรถกาสิโนดังใน ลาสเวกัส หลังขัดขืนโดนปืนจ่อหัวขึ้นลำกล้อง ถึงกับความดันขึ้น ช็อก จนหอบกำเริบ ต้องเข้ารักษาตัวใน รพ.ล่าสุดอาการดีขึ้น และให้ข้อมูลกับทางตำรวจ เพื่อเช็กจากกล้องวงจรปิดคาดว่าเที่ยงวันนี้รู้เรื่อง ขณะที่สถานกงสุลใหญ่ ณ นครลอสแอนเจลิส จะเร่งทำเอกสารพาสปอร์ตให้,จากกรณีที่ เปิ้ล นาคร ศิลาชัย นักแสดง และพิธีกรชื่อดัง ได้โพสต์ข้อความขอความช่วยเหลือผ่าน อินสตาแกรมส่วนตัว @ple_nakorn ระบุว่า เมื่อตอนเวลาตีสองครึ่ง ของวันที่ 28 ธ.ค. น้องชายของตนเอง คือ นายนาคินทร์ ศิลาชัย ถูกคนร้ายเป็นฝรั่งผิวขาว 2 คน เข้ามาประชิดตัว เอาปืนจ่อหัวพร้อมลั่นไก ระหว่างเดินทางออกมาจากโรงแรม Caesar Palace Casino ไปลานจอดรถที่ชั้น 4 ขณะไปเยี่ยมแม่ซึ่งอยู่ที่เวกัส ก่อนที่จะปล้นเอาทุกอย่างไป ทั้งของมีค่า และพาสปอร์ต จากนั้นหนีไป จนน้องชายของตัวเอง เกิดการหอบรุนแรง จากการวิ่งหนี ตอนนี้รักษาตัวอยู่ที่โรงพยาบาลในลาสเวกัส พร้อมขอความช่วยเหลือจากหน่วยงานที่เกี่ยวข้อง ว่าตัวเองจะต้องทำอย่างไรต่อ เนื่องจากไม่รู้จักใครเป็นการส่วนตัว,ล่าสุดนายภาณุพล รักแต่งาม ผู้สื่อข่าวไทยรัฐประจำนครลอสแอนเจลิส รัฐแคลิฟอร์เนีย สหรัฐฯ รายงานว่า ได้รับการเปิดเผยจาก น.ส.อัญชนา ซึ่งเป็นเพื่อนของ แชมป์ นาคินทร์ ศิลาชัย ว่า แชมป์ นาคินทร์ เพิ่งมาถึงเวกัส เพื่อมาเยี่ยมแม่ได้ 2 วัน โดยมีกำหนดจะอยู่ 12 วัน แต่ในวันเกิดเหตุ คือเวลา 02.30 น. (ตีสองครึ่ง) เช้ามืดของวันศุกร์ที่ 28 ธันวาคม แชมป์ ได้พาเพื่อนชื่อ พันธกานต์ไปที่โรงแรม ซีซาร์ พาเลส ซึ่งเป็นกาสิโนขนาดใหญ่ กลางเมืองลาสเกวัส,เหตุเกิดที่ลานจอดรถชั้น 4 ของซีซาร์ พาเลซ ซึ่งไม่มีหน่วยรักษาความปลอดภัยดูแล และไม่มีคน มีแต่รถ เพราะเดี๋ยวนี้ ซีซาร์ พาเลส เก็บค่าจอดรถ ทำให้คนจอดรถน้อยลง เมื่อลงจากรถก็มีโจรมาปล้น โดยได้เอาปืนจ่อหัวทั้ง 2 คน พร้อมพูดว่าจะเอากระเป๋า ซึ่งผู้ที่ก่อเหตุน่าจะเป็นคนเม็กซิกัน เพราะมองจากรูปลักษณ์ คิ้วเข้มๆ ตาโตๆ ผิวขาว โดยได้เอาปืนมาจี้หัวแล้วจะเอากระเป๋าเป้ และได้กระเป๋าของทั้งสองคนไป น.ส.อัญชนากล่าว,เพื่อนแชมป์ กล่าวด้วยว่า โดยกระเป๋าของ พี่แชมป์ ในกระเป๋ามีเงินสดอยู่ประมาณ 4,000 เหรียญ มียาประจำตัว ไอแพด กล้อง โทรศัพท์ บัตรเครดิต และเอกสารสำคัญทุกอย่าง รวมถึงพาสปอร์ตด้วย ซึ่งคนร้ายไม่ได้ทำร้าย แต่ขู่ว่าจะยิง โดยตอนแรกพี่แชมป์ จะไม่ให้คนร้ายก็ทำท่าจะยิง ขึ้นลำกล้องปืน และมีปลอกกระสุนตกลงมาจากปืนด้วย พี่แชมป์ตกใจ ช็อก และล้มลงไปที่พื้น ก็เลยเอากระเป๋าเป้ไปได้,หลังจากนั้นพี่แชมป์ ความดันขึ้น มีอาการหืดหอบ เพราะเป็นโรคเบาหวานด้วย พอตกใจมากๆ ก็แย่หายใจไม่ออก พอวิ่งเข้าไปในโรงแรมก็เลยเรียกรถพยาบาล แต่ตอนนี้ปลอดภัยแล้ว พออาการดีขึ้นแล้ว ตำรวจได้พาไปสอบสวน 3-4 ชม. และให้ข้อมูลตำรวจไปหมด ตำรวจให้รอติดต่อกลับมา ตอนนี้กลับมาพักที่บ้านแม่แล้ว ซึ่งทางตำรวจบอกว่ามีกล้องวงจรปิดกำลังขอทางโรงแรมดู และจะติดต่อกลับไปตอนเที่ยงๆ,น.ส.อัญชนา กล่าวต่อว่า ตอนนี้ได้ติดต่อกับทางสถานกงสุลใหญ่ ณ นครลอส แอนเจลิส เพราะกังวลเรื่องพาสปอร์ต เรื่องเอกสารต่างๆ เพราะจะกลับเมืองไทยวันอาทิตย์ (6 ม.ค.) ตอนแรกคิดว่าคงต้องเดินทางไปติดต่อเองที่แอลเอ แต่วันนี้คงไปไม่ได้ เพราะยังไม่สบาย ล่าสุดได้มีคนจากสถานกงสุลใหญ่ฯ โทรกลับมา บอกขอให้ส่งเอกสารจะเร่งทำให้ อย่างไก็ตามตอนนี้ได้บอกทางบ้านที่เมืองไทยไปแล้ว ว่าปลอดภัยดีแล้ว ไม่ต้องห่วง,คิดว่าจะต้องคุยกับทางกาสิโน ของโรงแรมซีซาร์ พาเลส เพราะเหตุการณ์เกิดในที่ของเขา และพยายามติดต่อทนาย คิดว่าจะต้องเอาเรื่อง เพราะไม่มีซีเคียวริตี้ ไม่มีมาตรการ รปภ.เลย ครั้นเกิดเรื่องต้องวิ่งเข้าไปในกาสิโน น.ส.อัญชนากล่าว.
ปล้น แชมป์ น้องชายเปิ้ล นาคร พร้อมเพื่อนกลางลานจอดรถกาสิโนดังใน ลาสเวกัส หลังขัดขืนโดนปืนจ่อหัวขึ้นลำกล้อง ถึงกับความดันขึ้น ช็อก จนหอบกำเริบ ต้องเข้ารักษาตัวใน รพ.ล่าสุดอาการดีขึ้น 
น้องชายเปิ้ล,แชมป์ นาคินทร์ ศิลาชัย,ถูกปล้น,ลาสเวกัส,เพื่อนแชมป์ อัญชนา,ข่าวทั่วไป